Նա շեշտել է իր համոզմունքը, թե հակամարտությունը չի լուծվել և չի էլ կարող լուծվել այն ձևով, ինչպես առաջարկում են Մինսկի խմբի համանախագահները։ «Այսինքն, ազատագրված տարածքի հանձնումը չի կարող հակամարտության լուծում լինել, այն ընդամենը կարող է թուլացնել հայկական կողմի ռազմական անվտանգությունը, իջեցնել այդ անվտանգության մակարդակը և ապագայում Ադրբեջանին հնարավորություն տալ ավելի հարմար դիրքերից սկսել նոր պատերազմ։ Իմ կարծիքով, տարածքների հանձնումը խաղաղության ճանապարհ չէ»,– ընդգծել է քաղաքական գիտությունների դոկտորը։